Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-4187/4 28.08.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu CRNVO - Centar za razvoj NVO, zavedenom kod ovog Ministarstva pod brojem: 016-037/23-4187/1 od 30.06.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, podnosioca CRNVO – Centar za razvoj NVO , iz Podgorice zaveden kod ovog Ministarstva pod brojem: 016-037/23-4187/1 od 30.06.2023.godine, i dozvoljava pristup informacijama, kao osnovan.

**II** Pristup predmetnoj informaciji ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Troškova postupka nije bilo.

**O b r a z l o ž e nj e**

Dana 30.06.2023.godine, CRNVO – Centar za razvoj NVO , iz Podgorice podnijela je ovom Ministarstvu, zahtjev za slobodan pristup informacijama, zaveden kod ovog Ministarstva pod brojem: 016-037/23-4187/1 od 30.06.2023.godine, kojim je tražen pristup informacijama i to:

* Kopije svih javnih poziva nevladinim organizacijama za izbor predstavnika NVO u radna tijela objavljenih u skladu sa čl.3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, u vremenskom periodu od 01.01.2022. do 31.12.2022. godine.
* Kopije svih akata o obrazovanju radnih tijela Vašeg organa državne uprave, u vremenskom periodu od 01.01.2022. do 31.12.2022. godine.
* Kopije svih javnih poziva nevladinim organizacijama za učešće u konsultovanju prilikom izrade i donošenja akata iz godišnjeg programa radaVašeg organa državne uprave (strategija i analiza stanja u određenoj oblasti, nacrta i predloga zakona, drugih propisa i podzakonskih akata kojima se uređuje način ostvarivanja sloboda i prava građana), objavljenih u skladu sa čl. 12 Uredbe o izboru predstavnika nevladinih organizacija u radna tijelaorgana državne uprave i sprovođenju javne rasprave u pripremi zakona i strategija , u vremenskom periodu od 01.01.2022. do 31.12.2022. godine.
* Kopije izvještaja o obavljenom konsultovanju nevladinih organizacija, pripremljenih i objavljenih u skladu sa članom 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list Crne Gore“, br. 41/18) na osnovu navedenih javnih poziva, u vremenskom periodu od 01.01.2014. do 31.12.2014.
* Kopije poziva za učešće u raspravi o tekstu zakona, odnosno strategija, pripremljenih i objavljenih u skladu sa članom 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i

strategija („Službeni list Crne Gore“, br. 41/18) , u vremenskom periodu od 01.01.2022. do 31.12.2022,

* Kopije izvještaja o sprovedenim javnim raspravama, pripremljenih i objavljenih u skladu sa članom 18 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list Crne Gore“, br. 41/18) u vremenskom periodu od 01.01.2022. do 31.12.2022

Postupajući po zahtjevu, Ministarstvo je utvrdilo da se tražena informacija nalazi u njegovom posjedu, te da ne postoje zakonske pretpostavke za ograničenje pristupu informaciji ili njenom dijelu.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 45 stranica A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 1 tačka 1 alineja 1 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se visina naknade fotokopiranja određuje za format A4 crno-bijeli 0,03 €, po stranici a stavom 2 istog člana propisano je da se fotkopiranje informacije iz stava 1 tačka 1 alineja 1 ne naplaćuje za prvih 20 stranica, troškovi postupka se određuju u ukupnom iznosu od 2,75 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama ( „Službeni list CG“, br.66/16 i 121/21).

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **SEKRETARKA**

 **Dragana Jović**

**Dostavljeno:**

* Podnosiocu zahtjeva

 - u spise predmeta

 - a/a